– У арміі варта паслужыць, яна загартоўвае, гэта сапраўдная школа жыцця. Яна кожнага мяняе, кагосьці – у лепшы бок, кагосьці – у горшы, а каму ўвогуле нічога не дае, – гаворыць хлопец. – Той, хто лічыць час у арміі дарэмна патрачаным, памыляецца. Усё залежыць ад самога чалавека і яго ўспрымання рэчаіснасці. Калі прыходзіш з арміі, па-іншаму бачыш людзей, адразу разумееш, хто чаго варты. Лічу, гэта дапаможа ў жыцці.